X-Men: Ημέρες ενός Ξεχασμένου Μέλλοντος

Πλοκή

Στο μέλλον, ρομπότ γνωστά ως Φρουροί (Sentinels) εξοντώνουν όλους τους μεταλλαγμένους καθώς και ανθρώπους που προσπαθούν να τους βοηθήσουν. Μια ομάδα μεταλλαγμένων ξεφεύγει από τους Φρουρούς με τη βοήθεια της Kitty Pride, η οποία έχει την ικανότητα να προβάλει τη συνείδηση ​​ενός ατόμου στο παρελθόν. Η ομάδα των μεταλλαγμένων, ανάμεσά τους και οι Wolverine, Storm￼￼￼￼, Καθηγητής Xavier και Magneto συγκεντρώνεται σε ένα μοναστήρι στην Κίνα. Η Kitty Pride στέλνει τη συνείδηση του Wolverine στο 1973 ώστε να αποτρέψει τη Mystique να δολοφονήσει τον Bolivar Trask, τον δημιουργό των Φρουρών. Μετά τη δολοφονία αυτή, η Mystique αιχμαλωτίζεται και το DNA της χρησιμοποιείται από την εταιρία του Τρασκ για να δημιουργήσει τους Φρουρούς, η ικανότητα των οποίων είναι να προσαρμόζονται στις δυνάμεις των μεταλλαγμένων, κάνοντάς τους σχεδόν ανίκητους. Οι Xavier και Magneto συμβουλεύουν τον Wolverine να βρει και τους δύο νεότερους εαυτούς τους για βοήθεια.
Ο Wolverine ξυπνάει το 1973. Στην έπαυλη Χ, βρίσκει τους Xavier και Beast. Η σχολή του Xavier έχει κλείσει καθώς οι περισσότεροι καθηγητές και μαθητές στρατολογήθηκαν για τον Πόλεμο στο Βιετνάμ. Ο Xavier, εξαντλημένος, χρησιμοποιεί συνέχεια έναν ορό που του επιτρέπει να περπατάει αλλά καταστέλλει τις τηλεπαθητικές του ικανότητες. Ο Wolverine του εξηγεί την αποστολή του και τον πείθει να τον βοηθήσει να ελευθερώσουν τον Magneto από τη φυλακή, η οποία βρίσκεται κάτω από το Πεντάγωνο. Ο Magneto έχει φυλακιστεί για τη δολοφονία του προέδρου Τζον Φ. Κένεντι. Ελευθερώνουν τον Magneto με τη βοήθεια του Peter Maximoff, έναν μεταλλαγμένο με υπεράνθρωπη ταχύτητα, γνωστό ως Quiksilver.
Στη Γουάσινγκτον, ο Trask ανεπιτυχώς προσπαθεί να κερδίσει την υποστήριξη του Κογκρέσου για το πρόγραμμα των Φρουρών. Εν τω μεταξύ στη Σαϊγκόν, η Mystique αποτρέπει τον William Stryker να αιχμαλωτίσει μια ομάδα μεταλλαγμένων στρατιωτών για την έρευνα του Trask. Η Mystique ερευνά το γραφείο του Trask και ανακαλύπτει ότι ο Trask αιχμαλώτιζε μεταλλαγμένους για πειραματική χρήση. Οι Xavier, Magneto, Beast και Wolverine ταξιδεύουν στο Παρίσι να σταματήσουν τη Mystique. Στο Παρίσι, η Mystique υποδύεται έναν στρατηγό από το Βιετνάμ ώστε να διεισδύσει στο Ειρηνευτικό Συνέδριο που παρευρίσκεται ο Trask, ο οποίος προσπαθεί να πουλήσει τους Φρουρούς σε κομμουνιστικά έθνη. Οι Xavier, Magneto, Beast και Wolverine καταφτάνουν τη στιγμή που η Mystique επιχειρεί να σκοτώσει τον Trask. Ο Magneto προσπαθεί να σκοτώσει τη Mystique ώστε να εξασφαλίσει ότι το DNA της δεν θα χρησιμοποιηθεί για τους Φρουρούς, αλλά η Mystique πηδάει από το παράθυρο. Η μάχη συνεχίζεται στους δρόμους, μπροστά στον κόσμο, επιτρέποντας έτσι στους Magneto και Mystique να δραπετεύσουν. Την ίδια στιγμή στο μέλλον, ο έλεγχος της Pride στο μυαλό του Wolverine αποδυναμώνει και ο Wolverine την τραυματίζει.
Ο Trask σώζεται αλλά ο κόσμος τρομοκρατείται από την ύπαρξη μεταλλαγμένων. Ο Πρόεδρος Ρίτσαρντ Νίξον εγκρίνει το Πρόγραμμα Φρουροί του Trask και οργανώνει μια τελετή δοκιμής τους. Οι επιστήμονες του Trask καταφέρνουν να πάρουν το αίμα της Mystique από το δρόμο. Εν τω μεταξύ, ο Magneto ο οποίος έχει πάλι στην κατοχή του το κράνος που εμποδίζει την τηλεπάθεια, ανακτά τον έλεγχο των Φρουρών. Στην έπαυλη, ο Xavier σταματά να χρησιμοποιεί τον ορό και σταδιακά επανακτά τις δυνάμεις του, χάνει όμως την ικανότητα να περπατά. Μέσω του Wolverine, ο Xavier μιλά στον μελλοντικό του εαυτό και εμπνέεται να επιτύχει την ειρήνη μεταξύ μεταλλαγμένων και ανθρώπων. Με τη βοήθεια του Cerebro, ο Xavier εντοπίζει τη Mystique, η οποία οδεύει προς τη Γουάσινγκτον.
Καθώς οι Xavier, Wolverine και Beast ψάχνουν τη Mystique, ο Ρίτσαρντ Νίξον αποκαλύπτει τους Φρουρούς στο Λευκό Οίκο. Ο Magneto επιτάσσει τους Φρουρούς και επιτίθεται στο πλήθος. Στη συνέχεια τοποθετεί το Στάδιο Ρόμπερτ Φ. Κένεντι ως οδόφραγμα γύρω από τον Λευκό Οίκο. Οι Νίξον και Trask, συνοδευόμενοι από το Γραμματειακό Συμβούλιο, τις Μυστικές Υπηρεσίες και τη Mystique (μεταμφιεσμένη ως Πράκτορας των Μυστικών Υπηρεσιών), οδεύουν προς ένα ασφαλές δωμάτιο. Οι Wolverine και Beast προσπαθούν να σταματήσουν τον Magneto. Στο μέλλον, οι X-Men πολεμούν για τελευταία φορά καθώς ένας μεγάλος στρατός Φρουρών επιτίθεται στο Μοναστήρι. Στο 1973, ο Magneto τραβάει με τη δύναμή του το ασφαλές δωμάτιο από το Λευκό Οίκο και ετοιμάζεται να σκοτώσει τον Νίξον και το Συμβούλιό του. Η Mystique, μεταμφιεσμένη ως Νίξον, εμποδίζει τον Magneto. Ο Xavier πείθει τη Mystique να λυπηθεί τον Trask και να του χαρίσει τη ζωή. Μαζί με τον Magneto φεύγουν. Οι πράξεις της Mystique, θεωρούνται ως πράξεις ενός μεταλλαγμένου να σώσει τη ζωή του Προέδρου, κάτι που οδηγεί στη διακοπή του Προγράμματος Φρουροί. Ο Trask συλλαμβάνεται επειδή προσπάθησε να πουλήσει αμερικανικά στρατιωτικά μυστικά.
Ο Wolverine ξυπνά στο μέλλον και βρίσκει τους Iceman, Rogue, Colossus, Kitty Pryde, Beast, Storm, Jean Grey, Cyclops και Xavier ζωντανούς. Στο 1973, η Mystique υποδύεται τον Stryker και παίρνει τον Wolverine.
Σε μια σκηνή μετά τους τίτλους τέλους, ο En Sabah Nur χρησιμοποιεί τηλεκίνηση για να χτίσει πυραμίδες καθώς Τέσσερεις Καβαλάρηδες της Αποκάλυψης παρακολουθούν από απόσταση.

Ανάπτυξη

Η παραγωγός Λόρεν Σούλερ Ντόνερ ανακοίνωσε τον Αύγουστο του 2006 ότι για να συνεχιστεί η αρχική τριλογία θα έπρεπε να γίνουν επαναδιαπραγματεύσεις. Νέοι ηθοποιοί υπέγραψαν ενώ πολλοί από τους παλιούς, συμπεριλαμβανομένων των Χάλι Μπέρι, Ρεμπέκα Ρομέιν, Φάμκε Γιάνσεν και Άννα Πάκουιν δεν υπέγραψαν. Η Ντόνερ δήλωσε: "Υπάρχουν ιστορίες να ειπωθούν για σαράντα χρόνια. Πάντα ήθελα να κάνω το κόμικ 'Days of Future Past' και υπάρχουν πραγματικά τόσες πολλές άλλες ιστορίες." Αργότερα πρότεινε στον Μπράιαν Σίνγκερ να σκηνοθετήσει μια τέταρτη προσθήκη στην αρχική σειρά ταινιών, μετά την ολοκλήρωση του πρίκουελ X-Men: Η Πρώτη Γενιά (X-Men: First Class). Το Μάρτιο του 2011, η Ντόνερ αποκάλυψε ότι το πρότζεκτ βρισκόταν σε ενεργό στάδιο ανάπτυξης στη Fox, λέγοντας "Είπαμε την ιδέα στη Fox και την λάτρεψαν... Και το 'X-Men 4' θα οδηγεί στο 'X-Men 5'."

Προπαραγωγή

Το Νοέμβριο του 2011, ο Σάιμον Κίνμπεργκ που έγραψε το σενάριο της τρίτη ταινίας X-Men: Η Τελική Αναμέτρηση (X-Men: The Last Stand, 2006) και ήταν παραγωγός στο X-Men: Η Πρώτη Γενιά προσελήφθη να γράψει το σενάριο της ταινίας. Το Μάιο του 2012, η 20th Century Fox ανακοίνωσε πως η ταινία θα κυκλοφορήσει στις 18 Ιουλίου 2014 αλλά αργότερα η ημερομηνία κυκλοφορίας άλλαξε για τις 23 Μαΐου 2014. Τον Αύγουστο του 2012, ο τίτλος της ταινίας επιβεβαιώθηκε ως X-Men: Days of Future Past και ότι το βασικό στόρι θα ήταν βασισμένο στο Days of Future Past της σειράς κόμικ Uncanny X-Men των Κρις Κλέρμοντ και Τζον Μπερν. Στο κόμικ οι Κλέρμοντ και Μπερν εισήγαγαν την ιδέα ενός εναλλακτικού μέλλοντος για τους μεταλλαγμένους που δρούσαν εκτός της Αδελφότητας των Κακών Μεταλλαγμένων, οι οποίοι σκοτώνουν έναν σημαντικό γερουσιαστή που έχει ως αποτέλεσμα σε ένα μέλλον όπου όλοι οι μεταλλαγμένοι διώκονται από τους Σέντινελς. Σύμφωνα με τον Σίνγκερ, η ιστορία θα διαδραματίζεται μερικών τη δεκαετία του '70 και ο Πρόεδρος των Ηνωμένων Πολιτειών Ρίτσαρντ Νίξον θα υπάρχει ως χαρακτήρας στην ταινία. Δήλωσε επίσης ότι το Ημέρες ενός Ξεχασμένου Μέλλοντος είναι η μεγαλύτερη  ταινία που έκανε ποτέ και ανέφερε ότι προσέγγισε το σκηνοθέτη Τζέιμς Κάμερον για να συζητήσει μαζί του το ταξίδι στο χρόνο, τη θεωρία των χορδών και το πολυσύμπαν.
Τον Οκτώβριο του 2012, ο Βον αποχώρησε από τη θέση του σκηνοθέτη για να ασχοληθεί με την κινηματογραφική προσαρμογή του The Secret Service του Μαρκ Μίλαρ. Αργότερα ο Σίνγκερ ανακοινώθηκε ως σκηνοθέτης της ταινίας και είναι η τρίτη ταινία της σειράς που σκηνοθετεί. Οι Τζον Μάιρ και Λουίζ Μίνγκενμπαχ ανέλαβαν τον σχεδιασμό παραγωγής και κοστουμιών αντίστοιχα. Σύμφωνα με τον Σίνγκερ, η Μίνγκενμπαχ που προηγουμένως εργάστηκε στις ταινίες X-Men (2000), X-Men 2 και Γούλβεριν (The Wolverine, 2013) δεν θα σχεδιάσει τα συνήθη μαύρα και δερμάτινα κοστούμια που χρησιμοποιήθηκαν στην αρχική τριλογία. Ο Τζον Ότμαν που συνεργάστηκε με τον Σίνγκερ σε όλες του τις δουλειές από το 1995 επιβεβαίωσε ότι θα συνθέσει τη μουσική της ταινίας.

Διανομή

Ο Σίνγκερ χρησιμοποίησε το Twitter για να αποκαλύψει ανακοινώσεις σχετικές με το κάστινγκ. Το Νοέμβριο του 2012, ο Σίνγκερ ανακοίνωσε ότι οι Τζέιμς ΜακΑβόι, Μάικλ Φασμπέντερ, Τζένιφερ Λόρενς και Νίκολας Χουλτ θα επαναλάβουν τους ρόλους τους από την ταινία Η Πρώτη Γενιά. Αργότερα τον ίδιο μήνα ανακοίνωσε ότι οι Πάτρικ Στιούαρτ και Ίαν ΜακΚέλεν θα επαναλάβουν κι αυτοί τους ρόλους τους. Το Δεκέμβριο, ο Σίνγκερ ανακοίνωσε ότι ο Χιου Τζάκμαν θα υποδυθεί για μία ακόμη φορά τον Γούλβεριν. Τον Ιανουάριο του 2012, ο Σίνγκερ ανακοίνωσε ότι οι Άννα Πάκουιν, Σον Άσμορ και Έλεν Πέιτζ θα επιστρέψουν και το Φεβρουάριο ότι ο Πίτερ Ντίνκλατζ θα πρωταγωνιστήσει ως ο βασικός κακός.

Box office

Με προϋπολογισμό 200.000.000 δολάρια, η ταινία X-Men: Ημέρες ενός Ξεχασμένου Μέλλοντος έκανε άνοιγμα τριημέρου στην 1η θέση με 90,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 233,9 εκατομμύρια δολάρια και στον υπόλοιπο κόσμο συγκέντρωσε 514,2 εκατομμύρια δολάρια. Παγκοσμίως απέφερε 748,1 εκατομμύρια δολάρια. Ανάμεσα στις υπόλοιπες ταινίες της σειράς καταλαμβάνει τη 2η θέση στο αμερικανικό box office και την 1η θέση στο παγκόσμιο. Αποτελεί τη μεγαλύτερη εισπρακτική επιτυχία της σειράς ταινιών.

Συνέχεια

Το Δεκέμβριο του 2013, ο Μπράιαν Σίνγκερ ανακοίνωσε τη συνέχεια της ταινίας X-Men: Ημέρες ενός Ξεχασμένου Μέλλοντος με τον τίτλο X-Men: Apocalypse. Ο Σίνγκερ θα αναλάβει τη σκηνοθεσία και το σενάριο θα γράψουν οι Σάιμον Κίνμπεργκ, Νταν Χάρις και Μάικλ Ντόγκερτι. Οι Τζέιμς ΜακΑβόι, Μάικλ Φασμπέντερ, Νίκολας Χουλτ, Τζένιφερ Λόρενς, Χιου Τζάκμαν και Έβαν Πίτερς θα επαναλάβουν τους ρόλους τους καθώς και κάποιοι ακόμα ηθοποιοί από το αρχικό καστ αναμένεται αν επιστρέψουν. Σύμφωνα με τον Σίνγκερ, η επόμενη ταινία θα εστιάζει στην αρχή των μεταλλαγμένων. Ο Κίνμπεργκ δήλωσε ότι η ταινία θα διαδραματίζεται το 1983 και θα ολοκληρώσει την τριλογία που ξεκίνησε με το X-Men: Η Πρώτη Γενιά (X-Men First Class, 2011). Οι νεότερες εκδοχές των Κύκλωπα, Τζιν Γκρέι και Στορμ αναμένεται να εμφανιστούν. Τα γυρίσματα θα ξεκινήσουν τον Απρίλιο του 2015 στο Μόντρεαλ του Καναδά και θα κυκλοφορήσεις στους κινηματογράφους στις 27 Μαΐου 2016.